Boek: Die AfloerderAnel Heydenrych Anje Bruwer is ŉ verslaggewer wat die gevaarlike strate van Johannesburg verruil vir ’n rustiger lewe in Colesberg om ’n misdaadroman te skryf. Maar die platteland is allermins rustig. Daar is ’n menseslagter los wie se gruweldade Anje se kop laat duisel. Sy loop haar in sy web vas wanneer sy vir die plaaslike koerant oor sy moorde begin verslag lewer. Kaptein Siegfried Scholtz, ’n man wie se skuldgevoelens hom ry, kan nie anders nie as om Anje by die ondersoek te betrek. Gaan hulle daarin slaag om te keer dat die moordenaar nog ’n lewe wreed in ’n bloederige swartsak verpak? Die afloerder is ’n sielkundige riller wat so koud en donker is as kan kom. Anel Heydenrych het as televisie- en radiojoernalis op RSG bekend geword. Sy het ’n meestersgraad in kreatiewe skryfwerk aan die Universiteit van Pretoria verwerf. Heydenrych woon en werk tans in Colesberg. Uitgewer: Penguin Random House Prys: R260,00* *Prys onderworpe aan verandering Koop die boek by Penguin Random House